**แบบเสนอแผนงาน/โครงการ/กิจกรรม กองทุนหลักประกันสุขภาพเทศบาลเมืองสตูล**

เรื่อง ขอเสนอโครงการโรงเรียนผู้สูงอายุเทศบาลเมืองสตูล รุ่นที่ 4 ปีงบประมาณ 2564

เรียน ประธานกรรมการกองทุนหลักประกันสุขภาพเทศบาลเมืองสตูล

 หน่วยงาน/องค์กร/กลุ่มคน (ระบุชื่อ) ชมรมผู้สูงอายุเทศบาลเมืองสตูล มีความประสงค์จะทำแผนงาน/โครงการ/กิจกรรมโครงการโรงเรียนผู้สูงอายุเทศบาลเมืองสตูล รุ่นที่ 4 ในปีงบประมาณ 2564 โดยขอรับงบการสนับสนุนงบประมาณจากกองทุนหลักประกันสุขภาพเทศบาลเมืองสตูล เป็นเงินจำนวน 277,700 บาท

1. **หลักการและเหตุผล**

ปัจจุบันประเทศไทยเข้าสู่สังคมผู้สูงอายุโดยสมบูรณ์ จึงมีความจำเป็นอย่างยิ่งที่จะต้องส่งเสริมการพัฒนาคุณภาพชีวิตผู้สูงอายุ โดยใช้หลักสูตรของโรงเรียนผู้สูงอายุ ซึ่งเป็นรูปแบบหนึ่งในการส่งเสริมการเรียนรู้ตลอดชีวิต การจัดการศึกษา การพัฒนาทักษะตามหลักการของโรงเรียนผู้สูงอายุ ที่ผู้สูงอายุสนใจและเห็นความสำคัญต่อการเพิ่มพูนความรู้ ทักษะชีวิตที่จำเป็น โดยวิทยากรจิตอาสาหรือจากหน่วยงานที่เกี่ยวข้อง และขณะเดียวกันก็เป็นพื้นที่ที่ผู้สูงอายุจะได้แสดงศักยภาพความสามารถ ถ่ายทอดภูมิความรู้ ประสบการณ์ที่สั่งสมแก่บุคคลอื่น เพื่อสืบสานภูมิปัญญาให้คงคุณค่าคู่กับชุมชน

การดำเนินงานโครงการโรงเรียนผู้สูงอายุ รุ่นที่ 1 – 3 ซึ่งได้ดำเนินการเสร็จสิ้นเรียบร้อยแล้ว จากการประเมินผู้เรียนและถอดบทเรียน นักเรียนผู้สูงอายุ รุ่นที่ 1 – 3 ได้รับการตอบรับจากผู้สูงอายุว่าเป็นโครงการที่ดีมีประโยชน์ต่อการนำมาใช้ในชีวิตประจำวัน อีกทั้งยังได้เสริมสร้างประสบการณ์ใหม่ๆจากวิทยากรและเพื่อนผู้เรียนที่ถ่ายทอดและแลกเปลี่ยนเรียนรู้ประสบการณ์ซึ่งกันและกัน โดยการพูดคุยกัน ได้หัวเราะ ได้ร่วมกันออกกำลังกาย ทำให้รู้สึกว่าตนเองมีคุณค่า คลายเหงา จะเห็นว่าความสำเร็จของการดำเนินงานโรงเรียนผู้สูงอายุ รุ่นที่ 1 – 3 นั้น นับว่าเป็นโครงการ/กิจกรรมที่มีประโยชน์ต่อการพัฒนาศักยภาพผู้สูงอายุ ดังนั้นชมรมผู้สูงอายุเทศบาลเมืองสตูล จึงได้จัดทำโครงการโรงเรียนผู้สูงอายุเทศบาลเมืองสตูล ต่อเนื่องเป็นรุ่นที่ 4 โดยจัดหลักสูตรเน้นการพัฒนาศักยภาพผู้สูงอายุ ให้สามารถพัฒนาตนเองได้ หลักสูตรการเรียนการสอนยึดตามแนวทางของกรมกิจการผู้สูงอายุและตามความต้องการในบริบทของผู้สูงอายุในพื้นที่ เน้นกระบวนการอย่างสร้างสรรค์ มีเป้าหมายเมื่อจบหลักสูตรแล้วผู้สูงอายุต้องรู้จริง ปฏิบัติได้และสามารถถ่ายทอดความรู้ให้ผู้สนใจได้ เป็นภาคีเครือข่ายในการขับเคลื่อนงานผู้สูงอายุร่วมกับเทศบาลเมืองสตูลและหน่วยงาน/องค์กรภาคส่วนต่างๆได้ต่อไป ซึ่งมีความสอดคล้องกับงานส่งเสริมสุขภาวะเชิงรุกให้กับผู้สูงอายุ กลุ่มนักเรียนโรงเรียนผู้สูงอายุในแต่ละรุ่นจะเป็นกำลังสำคัญในการช่วยขับเคลื่อนงานส่งเสริมสุขภาพเชิงรุกในกลุ่มผู้สูงอายุและกลุ่มวัยอื่นๆในชุมชนและสังคมต่อไป

1. **วัตถุประสงค์/ตัวชี้วัด**
	1. เพื่อส่งเสริมการพัฒนาคุณภาพชีวิตตนเองและการเรียนรู้ตลอดชีวิตของผู้สูงอายุ
	2. เพื่อเสริมสร้างสุขภาพที่ดีของผู้สูงอายุทั้งด้านร่างกาย อารมณ์ จิตใจและสังคม
	3. เพื่อส่งเสริมภูมิปัญญาและประเพณีวัฒนธรรมท้องถิ่นให้เป็นที่ประจักษ์และดำรงสืบทอดต่อไป
2. **วิธีการดำเนินการ**

3.1. ร่วมประชุมปรึกษา หารือ เสนอความคิดเห็น (คระกรรมการชมรมผู้สูงอายุ ฯ และเจ้าหน้าที่กองสาธารณสุขและสิ่งแวดล้อมเทศบาลเมืองสตูล)

3.2. เขียนโครงการ และเสนอโครงการเพื่อขออนุมัติ

3.3. ประชุมวางแผน แต่งตั้งคณะทำงาน

3.4. ประชาสัมพันธ์โครงการ

3.5. รับสมาชิกชมรมผู้สูงอายุ ฯ

3.6. กำหนด วัน เวลาเปิดเรียน โดยการอบรมและฝึกปฏิบัติ สัปดาห์ละ 1 วัน เวลา 35 วัน เน้น สาระความรู้และกิจกรรมนันทนาการ รูปแบบที่หลากหลาย เพื่อส่งเสริมความรู้ พัฒนาสุขภาพด้านร่างกาย อารมณ์จิตใจและสังคมทั้งกิจกรรมในห้องเรียน นอกห้องเรียน ใน 3 กลุ่มวิชา ประกอบด้วย

1) วิชาชีวิต 50 เปอร์เซ็นต์ เรียนรู้การใช้ชีวิตของผู้สูงอายุ การดูแลสุขภาพ การออกกำลังกาย การนำหลักศาสนามาใช้ การถ่ายทอดภูมิปัญญาท้องถิ่น อนุรักษ์ประเพณีวัฒนธรรม เรียนรู้แนวทางปรัชญาเศรษฐกิจพอเพียงเพื่อสร้างอาชีพ ฯลฯ

 2) วิชาชีพ 30 เปอร์เซ็นต์ เรียนรู้การประกอบอาชีพ เช่น การทำเกษตรอินทรีย์ การประดิษฐ์ผลิตภัณฑ์จากเศษวัสดุ ฯลฯ

 3) วิชาการ 20 เปอร์เซ็นต์ เรียนรู้เรื่องสิทธิและความรู้ทั่วไปที่ควรทราบ เช่น กฎหมายสิทธิหน้าที่ ประวัติความเป็นมาเมืองสตูล ฯลฯ

3.7. สรุปผลและรายงานผลโครงการ

1. **งบประมาณ** จากงบประมาณกองทุนหลักประกันสุขภาพเทศบาลเมืองสตูล จำนวน **277,700** บาท

4.1.ประชุมคณะทำงานโรงเรียนผู้สูงอายุ จำนวน 2,000 บาท

 - ค่าอาหารว่างและเครื่องดื่ม 16 คน **×** 25 บาท  **×** 5 ครั้ง เป็นเงิน 2,000 บาท

 4.2. ค่าใช้จ่ายในการดำเนินงานในโรงเรียนผู้สูงอายุตามหลักสูตร จำนวน **275,700** บาท

- ค่าอาหารกลางวัน 60 คนๆละ 70 บาท  **×** 35 วัน เป็นเงิน 147,000 บาท

- ค่าอาหารว่างและเครื่องดื่ม 60 คนๆละ 25 บาท  **×** 35 วัน เป็นเงิน 52,500 บาท

- ค่าตอบแทนวิทยากร ชั่วโมงละ 600 บาท จำนวน 70 ชั่วโมง เป็นเงิน 42,000 บาท

- ค่ากระเป๋า จำนวน 50 ใบ ๆละ 240 บาท เป็นเงิน 12,000 บาท

- ค่าจัดทำสื่อประชาสัมพันธ์ เป็นเงิน 3,200 บาท

- ค่าจัดซื้อ / จัดทำสื่อการเรียนการสอนและอื่นตามแผนการสอน เป็นเงิน 10,000 บาท

- ค่าจัดซื้อวัสดุจัดทำวุฒิบัตร เป็นเงิน 3,000 บาท

- ค่าวัสดุอุปกรณ์ในการจัดนิทรรศการ เป็นเงิน 3,000 บาท

- ค่าใช้จ่ายอื่นที่จำเป็น เป็นเงิน 3,000 บาท

รายการถัวเฉลี่ยจ่ายกันได้ตามความเหมาะสม

1. **กลุ่มเป้าหมาย**

 - นักเรียนผู้สูงอายุ จำนวน 50 คน

- คณะทำงานโรงเรียนผู้สูงอายุและเจ้าหน้าที่กองสาธารณสุขและสิ่งแวดล้อมเทศบาลเมืองสตูล

 จำนวน 20 คน

1. **สถานที่ดำเนินการ**

- อาคารศูนย์นันทนาการผู้สูงอายุและพัฒนาอาชีพเทศบาลเมืองสตูล

- องค์การปกครองส่วนท้องถิ่น

- คฤหาสน์กูเด็น

1. **ระยะเวลาดำเนินการ**

ตั้งแต่ เดือน กุมภาพันธ์ – เดือน กันยายน พ.ศ. 2564

1. **ตัวชี้วัดโครงการ**

8.1. ผู้เรียนมีความรู้ ทักษะ ในการดูแลสุขภาพตนเองได้ ร้อยละ 80

8.2 ผู้เรียนมีพัฒนาการด้านสุขภาพ อารมณ์ จิตใจและมีความสุข ร้อยละ 80

8.3. ผู้เรียนให้ความร่วมมือในการทำกิจกรรม สืบสานอนุรักษ์วัฒนธรรม ร้อยละ 80

1. **วิธีการประเมินผลตัวชี้วัด**

9.1. สังเกตพฤติกรรม สัมภาษณ์ ผู้เรียนด้านสุขภาพ อารมณ์ จิตใจและสังคม

9.2. ผลการตรวจสุขภาพของผู้เรียนอยู่ในเกณฑ์ดี

9.3. ผู้เรียนมีความตื่นตัวและให้ความร่วมมือในการทำกิจกรรมสืบสานอนุรักษ์วัฒนธรรม

1. **ผลที่คาดว่าจะได้รับ**

10.1 ผู้เข้าร่วมโครงการมีสุขภาวะที่ดี ทั้งทางกาย อารมณ์ จิตใจและสังคมพร้อมทั้งทำประโยชน์ต่อผู้อื่น

10.2 ผู้เข้าร่วมโครงการสามารถถ่ายทอดความรู้ และดำเนินชีวิตได้อย่างเหมาะสมตามช่วงวัย